פאידה לינאמסקונד

**פאידה לינאמסקונד** (באסטונית: **Paide Linnameeskond**) או בקיצור **פאידה**, הוא מועדון כדורגל מהעיירה פאידה שבאסטוניה המשחק בליגת העל האסטונית. למועדון זכייה אחת בגביע האסטוני והוא מארח את משחקיו בפאידה לינאסטדיון המכיל 500 מקומות.

## היסטוריה
### הקמת ועלייה לליגת העל (2004–2016)
פאידה לינאמסקונד נוסדה בשנת 2004 בעיירה פאידה, כקבוצת בת של פלורה טאלין. בין השנים 2005 ל-2008, עלתה ליגה ארבע פעמים ברציפות עד לליגת העל האסטונית. את עונתה הראשונה בליגת העל, עונת 2009, סיימה פאידה במקום התשיעי, ונאלצה להתמודד בפלייאוף העלייה/ירידה אך ניצחה ושרדה בליגת העל. במהלך עונת 2010 לאחר שפאידה המשיכה להתמודד בתחתית מונה למאמן מליס רובה, שחקן העבר של הקבוצה. איתו סיימה הקבוצה את עונת 2010 במקום ה-8 ושרדה לעונה נוספת בליגה הבכירה. תחת הדרכתו של רובה הפכה פאידה לקבוצת מרכז טבלה כשסיימה 3 פעמים במקום ה-6 ופעם אחת במקום ה-5 בארבע העונות הבאות. את עונת 2015 סיימה הקבוצה אמנם במקום ה-7 אך הגיעה לגמר הגביע האסטוני לראשונה בתולדותיה, בו הפסידה 0–2 לנומה קאליו. את עונת 2016 סיימה הקבוצה במקום ה-6 ולאחריה התפטר רובה מתפקידו, ובמקומו מונה שחקן עבר אחר של הקבוצה ויטשסלב זהובייקו.

### הגעה לצמרת, אירופה וגביעים ראשונים (2017–הווה)
תחת זהובייקו, החלה פאידה לבסס עצמה כמועדון בכיר באסטוניה, את עונתו הראשונה סיימה הקבוצה אמנם שוב במקום ה-6, אך משם החל השיפור, כשבעונת 2018 השוותה הקבוצה את שיאה עם המקום ה-5, ואת עונת 2019 סיימה במקום ה-4 שזיכה אותה לראשונה בכרטיס למפעלים האירופים של אופ"א. פאידה ערכה את הופעת הבכורה שלה באירופה ב-27 באוגוסט 2020 כשהתמודדה בשלב המוקדמות הראשון של הליגה האירופית מול ז'לגיריס וילנה מליטא, אך הפסידה לה 0–2 והודחה. בליגה המשיכה הקבוצה לבסס את מעמדה כשסיימה כסגנית לאלופה פלורה טאלין. ביוני 2021, הודיעה פאידה על שיתוף פעולה רשמי עם מועדון הכדורגל ריאל דה בנג'ול מגמביה, כך שהקבוצה תוכל להוות שער כניסה לכדורגלנים מגמביה לכדורגל האירופי. במוקדמות הקונפרנס ליג של עונת 2021/2022 פגשה פאידה את שלונסק ורוצלב מפולין אך שוב לא הצליחה לנצח והודחה. ובליגה סיימה את עונת 2021 במקום ה-3 כשבסופה עזב זהובייקו ובמקומו מונה מאמן נבחרת אסטוניה לשעבר קארל וולייד. ב-21 במאי 2022, ניצחה פאידה את נומה קאליו 1–0 בגמר הגביע האסטוני, וזכתה בתואר הראשון בתולדותיה.
[ממוזער|260x260 פיקסלים|שחקנה של פאידה אנדרה פרולוב מחזיק את [הגביע האסטוני, התואר הראשון בהיסטוריה של פאידה, מאי 2022]]בקונפרנס ליג השיגה הקבוצה ניצחון אירופי ראשון כשניצחה 3–2 דינמו טביליסי מגאורגיה בשלב המוקדמות הראשון, בגומלין הפסידה פאידה 1–2, אך ניצחה בדו-קרב פנדלים ועלתה לשלב הבא, בשלב המוקדמות השני פגשה פאידה את אררט-ארמניה ושוב עלתה לאחר ניצחון בדו-קרב פנדלים. כשבשלב הבא פגשה את אנדרלכט מבלגיה והודחה. ואת העונה בליגה סיימה במקום השלישי. את עונת 2023 פתחה פאידה עם זכייה בסופרקאפ האסטוני לאחר שניצחה 3–2 את האלופה פלורה, אך לאחר פתיחה לא מוצלחת בליגה, בחודש מאי פוטר וולייד, ובמקומו מונה איוון סטויקוביץ' הסרבי כשתחת הדרכתו סיימה הקבוצה את עונת 2023 במקום ה-4. במאי 2024 הגיעה פאידה בפעם השלישית בתולדותיה לגמר הגביע האסטוני אך הפסידה 2–4 ללבדיה. ואת עונת 2024 סיימה במקום ה-3. במאי 2025 פוטר סטויקוביץ' ובמקומו מונה ולדימיר וסילייב, תחת הדרכתו של וסילייב סיימה הקבוצה את עונת 2025 במקום ה-4.

## אצטדיון
פאידה לינאמסקונד מארחת את משחקיה בפאידה לינאסטדיון המכיל 500 מושבים. בשנת 2021,הודיעה הקבוצה על כוונתה לבנות אצטדיון כדורגל חדש ומודרני, שאמור להיות מוכן בשנת 2028. בחורף ובחודשי האביב המוקדמים, מארחת הקבוצה את משחקי הבית שלה במגרש הדשא הסינתטי בעיר. מתחם הכדורגל של פאידה כולל גם מגרש מקורה שנפתח בדצמבר 2024 ועלה 3.5 מיליון אירו. בשל העובדה שאצטדיונה הביתי לא עומד בתקנים של אופ"א לאירוח משחקים במסגרת האירופית, את משחקיה באירופה מארחת פאידה לרוב בפרנו ראנאסטאדיון בפרנו המכיל 1,500 מקומות.

## תוצאות במסגרת האירופית
בכל התוצאות (בית וחוץ) מספר השערים של פאידה לינאמסקונד מוצג ראשון.

## תארים
* **[[הגביע האסטוני]]**
** **זכייה (1):** 2021/2022
* **הסופרקאפ האסטוני**
** **זכייה (1):** 2023

## קישורים חיצוניים

*  (in Estonian)
* פאידה לינאמסקונד באתר ההתאחדות האסטונית

## הערות שוליים

קטגוריה:קבוצות כדורגל אסטוניות
קטגוריה:קבוצות כדורגל שהוקמו ב-2004
קטגוריה:דפים עם תרגומים שלא נסקרו